**ΠΑΡΑΡΤΗΜΑ A΄**

**ΦΥΛΛΟ ΣΥΜΜΟΡΦΩΣΗΣ ΤΕΧΝΙΚΩΝ ΠΡΟΔΙΑΓΡΑΦΩΝ**

|  |  |  |  |
| --- | --- | --- | --- |
| **Γενικοί Οροι** |  |  |  |
| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** |  **ΑΠΑΝΤΗΣΗ** |  **ΠΑΡΑΠΟΜΠΗ** |  |  |  |
| 1 | Οι παρούσες τεχνικές προδιαγραφές (ΥΠΟΧΡΕΩΣΕΙΣ ΑΝΑΔΟΧΟΥ-ΠΑΡΟΧΗ ΥΠΗΡΕΣΙΩΝ ΣΥΝΤΗΡΗΣΗΣ/ΕΠΙΣΚΕΥΗΣ-ΕΙΔΙΚΟΙ ΟΡΟΙ) αφορούν **στη συντήρηση και επισκευή του μηχανογραφικού εξοπλισμού των υπηρεσιών των Π.Ε. Πειραιώς, Νήσων και των κοινών υπηρεσιών των Π.Ε. Πειραιώς και Νήσων της Περιφέρειας Αττικής**, όπως αυτός αναφέρεται στον πίνακα της Πρόσκλησης (1. ΤΕΧΝΙΚΕΣ ΠΡΟΔΙΑΓΡΑΦΕΣ-ΑΝΤΙΚΕΙΜΕΝΟ ΕΡΓΟΥ- ΠΙΝΑΚΑΣ ΤΟΥ ΠΡΟΣ ΣΥΝΤΗΡΗΣΗ –ΕΠΙΣΚΕΥΗ ΕΞΟΠΛΙΣΜΟΥ)**, για χρονικό διάστημα δύο (2) ετών από τη σύναψη σύμβασης**. | **ΝΑΙ** |  |  |  |  |  |
| 2 | Οι προσφέροντες θα πρέπει να δηλώσουν τη συμμόρφωσή τους με τις απαιτήσεις των τεχνικών προδιαγραφών, όπως αυτές περιγράφονται στην παρούσα Πρόσκληση, οι οποίες θα συμπεριληφθούν ως όροι της σύμβασης που θα υπογραφεί. | **ΝΑΙ** |  |  |  |  |  |
| 3 | Οι τιμές των παρεχομένων υπηρεσιών θα είναι σταθερές σε όλη τη διάρκεια της σύμβασης και δε θα αναγνωριστεί καμία επιπλέον χρέωση ή απαίτηση. | **ΝΑΙ** |  |  |  |  |  |
| 4 | Η παροχή υπηρεσιών εμπεριέχει τηλεφωνική και onsite υποστήριξη για θέματα βλαβών/συντήρησης και χειρισμού του εξοπλισμού (Δευτέρα έως Παρασκευή, ώρες 8:00 - 15:00) | **ΝΑΙ** |  |  |  |  |  |
| 5 | Η τακτική προληπτική συντήρηση περιλαμβάνει καθαρισμό, έλεγχο, αλλαγή ανταλλακτικών, όπου αυτό κρίνεται απαραίτητο. Θα εκτελείται προληπτικά κάθε τρεις (3) μήνες ή συχνότερα, αν κριθεί απαραίτητο, από την κατάσταση του εξοπλισμού, κατόπιν συνεννόησης με το Τμήμα Πληροφορικής Π.Ε. Πειραιώς της Δ/νσης Τεχνολογιών Πληροφορικής και Επικοινωνιών της Περιφέρειας Αττικής. Για την τακτική προληπτική συντήρηση θα ενημερώνεται εγκαίρως η ως άνω αρμόδια υπηρεσία του φορέα, τουλάχιστον μια ημέρα πριν. | **ΝΑΙ** |  |  |  |  |  |
| 6 | Με την έναρξη της σύμβασης θα καταγραφούν, με ευθύνη του Αναδόχου, τα στοιχεία όλων των υπό συντήρηση μηχανημάτων, τα οποία θα παραδοθούν στο Τμήμα Πληροφορικής Π.Ε. Πειραιώς της Δ/νσης Τεχνολογιών Πληροφορικής και Επικοινωνιών της Περιφέρειας Αττικής σε μορφή συγκεντρωτικού πίνακα. | **ΝΑΙ** |  |  |  |  |  |
| 7 | Τηλεφωνική υποστήριξη και επίσκεψη τεχνικού στους χώρους των υπηρεσιών των Περιφερειακών Ενοτήτων Πειραιώς, Νήσων και των κοινών υπηρεσιών των Π.Ε. Πειραιώς και Νήσων για τη συντήρηση των συσκευών και αποκατάσταση της ορθής λειτουργίας τους. | **ΝΑΙ** |  |  |  |  |  |
| 8 | Οι έλεγχοι και οι επισκευές θα πρέπει να γίνονται από εξειδικευμένο προσωπικό (τεχνικούς). | **ΝΑΙ** |  |  |  |  |  |
| 9 | Συντήρηση ή αντικατάσταση κάθε υλικού ή ανταλλακτικού που απαιτείται για την ομαλή λειτουργία των συσκευών εκτός αυτών που εξαιρούνται. **Στη συντήρηση εξαιρούνται τα κάτωθι ανταλλακτικά/ αναλώσιμα ανάλογα με την κατηγοριοποίηση:** * **Εκτυπωτές/Πολυμηχανήματα: Δεν συμπεριλαμβάνονται τόνερ, μελάνια, τύμπανο και χαρτί.**
 | **ΝΑΙ** |  |  |  |  |  |
| 10 | Τα ανταλλακτικά που θα χρησιμοποιηθούν θα είναι γνήσια, όπως υποδεικνύονται από τον κατασκευαστή και αντίστοιχων προδιαγραφών με τα υπό αντικατάσταση ανταλλακτικά ενώ οι εργασίες συντήρησης πρέπει να ακολουθούν πιστά τις τεχνικές προδιαγραφές κατασκευαστή εκάστου μηχανήματος.  | **ΝΑΙ** |  |  |  |  |  |
| 11 | Ο Ανάδοχος οφείλει να εξασφαλίσει την άμεση διαθεσιμότητα των απαραίτητων ανταλλακτικών για τον συντηρούμενο εξοπλισμό, ώστε να ανταποκρίνεται στα αιτήματα αποκατάστασης βλαβών. | **ΝΑΙ** |  |  |  |  |  |
| 12 | Η παροχή των υπηρεσιών επισκευής-συντήρησης θα πραγματοποιείται στην υπηρεσία όπου είναι εγκατεστημένη ενώ, σε περιπτώσεις βλαβών μη επισκευάσιμων στους χώρους της υπηρεσίας, η εκάστοτε συσκευή θα μεταφέρεται στην έδρα του Αναδόχου κατόπιν έγκρισης από το Τμήμα Πληροφορικής Π. Ε. Πειραιώς της Δ/νσης Τεχνολογιών Πληροφορικής και Επικοινωνιών της Περιφέρειας Αττικής. Τα έξοδα μεταφοράς από και προς τον τόπο εγκατάστασης του υπό επισκευή εξοπλισμού θα βαρύνουν τον ανάδοχο, με προσωρινή αντικατάσταση του υπό επισκευή μηχανήματος, έως ότου αυτό επισκευαστεί. Ο Ανάδοχος υποχρεούται να αντικαταστήσει τον προβληματικό εξοπλισμό με δικό του συμβατό όμοιο ή μεγαλύτερων δυνατοτήτων, τον οποίο θα παραμετροποιήσει κατάλληλα μέχρι την αποκατάσταση της βλάβης.  | **ΝΑΙ** |  |  |  |  |  |
| 13 | Στο κόστος συντήρησης περιλαμβάνονται όλα τα παράπλευρα έξοδα μετακίνησης, αμοιβής προσωπικού, αξίας ανταλλακτικών, εξαρτημάτων κ.λπ., που κρίνονται κάθε φορά απαραίτητα για την επιδιόρθωση του αντίστοιχου προβλήματος. | **ΝΑΙ** |  |  |  |  |  |
|  14 | Μετά την αποκατάσταση του προβλήματος, ο εξοπλισμός θα παραδίδεται στην κατάσταση που βρισκόταν πριν τη βλάβη με όλες τις ρυθμίσεις /παραμετροποιήσεις. | **ΝΑΙ** |  |  |  |  |  |
|  15 | Χρόνος ανταπόκρισης τεχνικού: μία (1) εργάσιμη ημέρα. | **ΝΑΙ** |  |  |  |  |  |
|  16 | Χρόνος αποκατάστασης της βλάβης: δύο (2) εργάσιμες ημέρες | **ΝΑΙ** |  |  |  |  |  |
|  17 | Μετά την αποκατάσταση της βλάβης θα συμπληρώνεται από τον τεχνικό υποστήριξης ειδικό έντυπο, στο οποίο θα περιγράφεται η βλάβη, οι ενέργειες αποκατάστασης και το όνομα αυτού. Θα υπογράφεται και θα αποστέλλεται μέσω email προς τη Δ/νση Τεχνολογιών Πληροφορικής και Επικοινωνιών – Τμήμα Πληροφορικής Π.Ε. Πειραιώς στην ηλεκτρονική διεύθυνση plirof.p@patt.gov.gr.  | **ΝΑΙ** |  |  |  |  |  |
|  18 | Ο Ανάδοχος κάθε τρίμηνο ή συχνότερα, αν του ζητηθεί, θα παραδίδει στη Διεύθυνση Τεχνολογιών Πληροφορικής & Επικοινωνιών αναφορά με:* + - Την κατάσταση εξοπλισμού
		- Τον αριθμό των βλαβών που παρουσιάστηκαν
		- Δείκτες χρήσης του εξοπλισμού
		- Τα στατιστικά αυτών.
 | **ΝΑΙ** |  |  |  |  |  |
| **ΕΙΔΙΚΟΙ ΟΡΟΙ** |  |  |  |
| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** |  **ΑΠΑΝΤΗΣΗ** |  **ΠΑΡΑΠΟΜΠΗ** |  |  |  |  **ΠΑΡΑΠΟΜΠΗ** |
| 19 | Πιστοποίηση ISO 9001 (Σύστημα Διαχείρισης Ποιότητας) ή ισοδύναμο | **ΝΑΙ** |  |  |  |  |  |
| 20 | Πιστοποίηση ISO 14001 (Περιβαλλοντική Διαχείριση) ή ή ισοδύναμο | **ΝΑΙ** |  |  |  |  |  |
|  21 | Πιστοποίηση ISO 27701 (Σύστημα Διαχείρισης Πληροφοριών Απορρήτου) ή ισοδύναμο | **ΝΑΙ** |  |  |  |  |  |
|  22 | Διαθέτουν την απαιτούμενη τεχνογνωσία για την αντιμετώπιση προβλημάτων του συγκεκριμένου εξοπλισμού και δύνανται να εξασφαλίσουν την άμεση διαθεσιμότητα των απαραίτητων ανταλλακτικών, ώστε να ανταποκριθούν στα αιτήματα αποκατάστασης βλαβών | **ΝΑΙ** |  |  |  |  |  |
|  23 | Οι έλεγχοι και οι επισκευές θα γίνονται από εξειδικευμένο τακτικό τεχνικό προσωπικό τουλάχιστον τριών ατόμων με εμπειρία στην υποστήριξη ηλεκτρονικού εξοπλισμού. Οι υποψήφιοι υποχρεούνται να υποβάλουν αναλυτική κατάσταση με τα στοιχεία επικοινωνίας του προσωπικού που θα διαθέσουν στο πλαίσιο της σύμβασης με τα εξής πεδία: όνομα, επώνυμο, επιστημονική κατάρτιση, το αντικείμενο τους στην σύμβαση, προηγούμενη εμπειρία, στοιχεία επικοινωνίας. Σε περίπτωση που κατά τη διάρκεια της σύμβασης αποχωρήσει ένα μέλος της ομάδας υποστήριξης, τότε ο Ανάδοχος υποχρεούται να τον αντικαταστήσει άμεσα με άλλον, ισοδύναμων προσόντων και εμπειρίας | **ΝΑΙ** |  |  |  |  |  |
|  24 | **Τρεις (3) συμβάσεις** αναφορικά με υποστήριξη και συντήρηση ηλεκτρονικού εξοπλισμού στον χώρο του Ελληνικού Δημοσίου ή σε φορείς του ευρύτερου Δημοσίου ή του ιδιωτικού τομέα. | **ΝΑΙ** |  |  |  |  |  |
|  25 | Οι παραπάνω όροι των τεχνικών προδιαγραφών είναι απαράβατοι **επί ποινή αποκλεισμού**. | **ΝΑΙ** |  |  |  |  |  |

**Οδηγίες συμπλήρωσης του πινάκα:**

Ο προσφέρων είναι υποχρεωμένος να συμπληρώσει τον ανωτέρω πίνακα, έχοντας την απόλυτη ευθύνη της ακρίβειας των στοιχείων που δηλώνει.

Ακολουθεί η περιγραφή των στηλών του πινάκα.

**α) Στήλη Α/Α.**

Στη στήλη αυτή αναγράφεται ο αύξων αριθμός της συγκεκριμένης προδιαγραφής,

**β) Στήλη Προδιαγραφή.**

Στη στήλη αυτή περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις, για τις οποίες θα πρέπει να δοθούν αντίστοιχες απαντήσεις.

**γ) Στήλη ΑΠΑΙΤΗΣΗ**

Στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ», που σημαίνει ότι η αντίστοιχη προδιαγραφή είναι υποχρεωτική για τον προσφέροντα. Οι συγκεκριμένες προδιαγραφές θεωρούνται ως απαράβατοι όροι σύμφωνα με την παρούσα Πρόσκληση, με τους οποίους ο προσφέρων υποχρεούται να συμμορφωθεί. Προσφορές που δεν καλύπτουν πλήρως απαράβατους όρους απορρίπτονται ως μη αποδεκτές.

**δ) Στήλη ΑΠΑΝΤΗΣΗ**

Στη στήλη «ΑΠΑΝΤΗΣΗ» σημειώνεται η απάντηση του προσφέροντα που έχει τη μορφή ΝΑΙ /ΟΧΙ εάν η αντίστοιχη προδιαγραφή πληρείται ή όχι.